Ralph Tegtmeier

Ralph Tegtmeier (*), známy aj pod menami Frater V∴ D∴ a Frater U∴ D∴ (skratka pre ) je nemecký okultista, člen Fraternitas Saturni a bývalý člen Iluminátov z Tanatera.

Horst E. Miers vo svojom Lexikóne okultnej scény Tegtmeiera spomína ako „zakladateľa pragmatickej mágie, ktorého práce sa vyznačujú veľmi výraznou hutnosťou“. Podľa Miersa, „pokiaľ začiatočnými podnetmi pragmatickej mágie boli Spare so Staudenmaierom, jej dôsledné zavedenie je v nemeckom prostredí výsledkom práce Fratera V∴ D∴, ktorý zaviedol aj jej pojem.“ Významne vystupuje v štúdii Gerharda Mayera medzi trinástimi súčasnými mágmi ako pod svojim magickým menom „Frater V∴ D∴“, tak aj pod anonymizujúcou prezývkou „Isbrand“.

Život

Minulosť 
V rokoch 1979–1981, počas svojho pobytu v Bonne, mal otvorené okultné kníhkupectvo Horus, ktoré sústreďovalo záujemcov o okultúru. Z časti z nich sa sformovala tzv. Bonnská skupina. V tomto období Tegtmeier preložil do nemčiny a vydal Liber Null Petra J. Carrolla pod svojou značkou Edition Magus. Pravdepodobne pri tejto príležitosti sa Tegtmeier osobne spoznal s Carrollom. Rozhodli sa premeniť v tom čase neformálnu okultnú skupinu Iluminátov z Tanatera (Illuminates of Thanateros, IOT) na formálny magický rád, ako je to načrtnuté v knihe Liber Pactionis.

V druhej polovici osemdesiatich rokov 20. storočia, počas aktívnej práce v ráde, vyvinul koncept tzv. kyber mágie, o niečo neskôr koncept tzv. ľadovej mágie. V roku 1995 pomáhal založiť Ordo Templi Orientis Foundation, ako alternatívu k americkému, tzv. kalifovskému Ordo Templi Orientis.

Schizma v IOT 
Začiatkom deväťdesiatych rokov sa zaplietol do schizmy v ráde IOT, tento konflikt sa nazýva „vojna ľadovej mágie“. Počas neho bol obvinený z vytvorenia „ultrapravicového krídla“, čo vždy dôrazne popieral. Odvtedy sa Tegtmeier nezúčastňoval na aktivitách IOT a neskôr sa formálne dištancoval od chaos mágie, reprezentovanej Carrollom. Jeho vlastný pohľad na udalosti bol verejne prezentovaný až roku 2006 v britskom The Oracle Occult Magazine V ňom potvrdil skutočnosť, že predtým, ako vznikol spor medzi ním a Carrollom, a následná schizma, nejaká „vojna ľadovej mágie“ neexistovala. Podľa Tegtmemeira to bol prelud a existoval len v Carrollovej mysli. Okrem toho spomenul, že počas schizmy odišlo z rádu 80% členov, čo vyvoláva pochybnosti o Carrollovom tvrdení, že rád je dnes „zachránený“.

Súčasnosť 
Vo svojej knihe Ľadová mágia. Prvý náhľad Tegtmeier podáva radikálne kritický pohľad na konvenčnú mágiu a jej nedostatky, a volá po dekonštruktívnom prístupe, odbremenenom od kultúrnych, historických a spoločenských skreslení. Tu predstavil aj alternatívnu definíciu mágie ako „konanie nemožného“.
Dnes je CEO súkromnej belgickej spoločnosti, ktorá sa špecializuje na vývoj softvéru generujúceho prirodzený jazyk, a optimalizáciu softvérových vyhľadávačov.

Písané diela

Ako Frater U∴ D∴ / V∴ D∴

Ako Ralph Tegtmeier 
 
 
 
 
 
 
 , Ursula Prinz (ed.)
 
 
 
 
 
 
 
 
  s Klausom Holitzkom

Ako Viktor Sobek 
  (románová trilógia)

Poznámky

Referencie

Zdroj

Pozri aj 
 Mágia (okultizmus)
 Ordo Templi Orientis

Literatúra

Externé odkazy 
Ďalšie texty , dost. 
Ice Magic , dost. 

Narodenia v 1952
Okultisti